רם שפע

רם שפע (נולד ב-15 בפברואר 1985, כ"ד בשבט ה'תשמ"ה) הוא פוליטיקאי ישראלי. כיהן כחבר הכנסת מטעם מפלגת העבודה ומטעם "כחול לבן". בנוסף, כיהן כיו"ר ועדת החינוך, התרבות והספורט וכיו"ר הוועדה לענייני התמכרויות, סמים ואתגרי הצעירים בישראל של הכנסת. בעבר היה יושב ראש התאחדות הסטודנטים והסטודנטיות בישראל. שפע נולד וגדל בקיבוץ גבעת חיים איחוד, בנם של תמר, גננת, וגרשון שפע, שחיין אולימפי, אלוף ישראל ושיאן ישראל בשחייה. שפע הוא בוגר בית הספר "מעיין שחר" ותנועת המחנות העולים. כבוגר התנועה, התנדב עם תום לימודיו לשנת שירות בפנימיית "בית הילד" בתל אביב, ולאחר מכן, התגייס לצה"ל ושירת כתומך לחימה באחת מהמחלקות המבצעיות של יחידת שלדג. עם סיום שירותו הצבאי, עבר להתגורר במושב עין יהב בערבה, שם עבד בחקלאות במשך כשנה. לאחר מכן, טס לטיול במזרח, במסגרתו התנדב במשך כחצי שנה בעמותת "תבל בצדק", ארגון יהודי הפועל ברחבי העולם בסוגיות מרכזיות בנושאי עוני עולמי, פערים חברתיים והרס סביבתי ושימש גם כחונך ומנטור לאוכלוסיות מצוקה. עם שובו לישראל החל לעבוד בעמותת "אחריי!". במסגרת פעילות הכנה לקראת שירות משמעותי בצה"ל, שפע ריכז את תוכנית בתי הספר בירושלים במשך שנתיים והיה מעורב בתהליכי פיתוח ארוך טווח בארגון. בתקופה זו הוענק לו פרס מתנדב מצטיין מטעם מנכ"ל העמותה. בשנת 2012 החל את לימודיו לתואר ראשון במסגרת החממה ליזמות חינוכית במכללת סמינר הקיבוצים. במקביל למד לתעודת הוראה בהיסטוריה ומקרא. בסוף שנת 2012 נבחר לעמוד בראשות אגודת הסטודנטים במכללת סמינר הקיבוצים. במהלך כהונתו כיו"ר האגודה הוביל מספר מהלכים ומאבקים: מאבק בתשלום של 7,500 ש"ח נוסף לשכר הלימוד לכל הגננות במכללה[דרוש מקור], לאחר מאבק שכלל הפגנות במכללה ואף השבתת לימודי הסטודנטיות, הדרישה בוטלה; מאבק תקציבי עבור כלל הסטודנטים לחינוך בישראל לעצירת תשלום עבור קורסים רוחביים (עזרה ראשונה, זהירות בדרכים ועוד), שעליהם נאלצו לשלם תוספת מעבר לשכר הלימוד; במהלך כהונתו הכניסה האגודה נציגות סטודנטיאלית להנהלה האקדמית של המכללה; במסגרת הכניסה להנהלה האקדמית יזם מהלך שבו נוסח תקנון אקדמי לסגל המכללה, ובנוסף הסכימה המכללה להאריך את תקופת המבחנים. בסוף שנת 2014 נבחר לסגן יושב ראש התאחדות הסטודנטים והסטודנטיות בישראל. שפע התמודד ביחד עם גלעד ארדיטי, אשר נבחר באותה העת ליושב ראש ההתאחדות. במהלך כהונתם תוקן חוק זכויות הסטודנט ולראשונה נכללה בו הכרה בהתאחדות הסטודנטים הארצית כארגון היציג של הסטודנטים בישראל. בנובמבר 2016 נבחר לתפקיד יו"ר ההתאחדות, כלשצידו התמודדה ענבר הוכברג (כיום חברת מועצת העיר רעננה), אשר נבחרה במקביל לכהן כסגנית היו"ר. מתוקף תפקידו זה כיהן גם כחבר במועצה להשכלה גבוהה, כנציג הסטודנטים במועצת ההנדסאים והטכנאים וכדירקטור בחברת איסתא ליינס, הנמצאת בבעלות חלקית של התאחדות הסטודנטים. אחת מפעולותיו הראשונות כיו"ר הייתה לפתוח תקן רשמי בהתאחדות לנציגות עבור הסטודנטים מהמגזר החרדי. במהלך כהונתו הוציאה ההתאחדות בפעם הראשונה את דו"ח מצב הצעירים שבעקבותיו הודיעה השרה לשוויון חברתי, גילה גמליאל, על החלטת ממשלה בדבר הקמת רשות צעירים שתפעל לקידום סוגיות הנוגעות לצעירים בישראל. בשנת 2018 ביוזמת התאחדות הסטודנטים הסכים משרד התחבורה להקצות תקציב לשיפור התחבורה הציבורית למוסדות להשכלה גבוהה. בספטמבר 2018 נבחר לקדנציה נוספת כיו"ר ההתאחדות, יחד עם שלומי יחיאב שנבחר לכהן כסגן יו"ר. בקדנציה זו הצליחו להשלים את הסדרת התקנות להתאמות עבור סטודנטים לקויי למידה, זאת לאחר עשור של מאבק בנושא. ב-3 בפברואר 2019 הודיע על התפטרותו מתפקיד יו"ר התאחדות הסטודנטים ועל הצטרפותו למפלגת חוסן לישראל, בהובלת בני גנץ. לאחר השתלבות המפלגה ברשימת כחול לבן, הוצב במקום ה-29, נבחר לכנסת ה-21, ה-22 וה-23 ובאחרונה היה יו"ר ועדת החינוך. ב-21 ביוני 2020 אישרה ועדת השרים לענייני חקיקה בראשות שר המשפטים אבי ניסנקורן את הצעות החוק של ח"כ רם שפע וח"כ שרן השכל לאי-הפללה של צרכני קנאביס לשימוש עצמי. על פי הצעת החוק, שמהותה היא למעשה לגליזציה, תתאפשר החזקה חוקית של קנאביס בכמות של עד 15 גרם לשימוש עצמי, כשהרכישה תותר מגיל 21. בדברי ההסבר להצעת החוק נאמר כי נהיגה תחת השפעת קנאביס תהיה אסורה, תותר הקמת חנויות ייעודיות לממכר קנאביס בהגבלות שיקבע שר הבריאות, ההגבלות בחוק איסור פרסומות והגבלת השיווק של מוצרי טבק יחולו גם על קנאביס, ותוקם קרן הסברה שתפעל במסגרות חינוכיות ובזירה האזרחית לשם הצגת הסכנות ומניעת התמכרויות. ביוני 2020 מונה ליו"ר ועדת החינוך, התרבות והספורט כיו"ר הוועדה הוביל שפע את המאבק להפחתת תשלומי ההורים בצל משבר הקורונה בטענה כי "פעילויות מסוימות לא יוכלו להתקיים בשל מגבלות הקורונה ולכן אין צורך לגבות תשלום מלא עבורן". הדבר נתקל בהתנגדות של משרד החינוך ובראשו השר גלנט. מאבק זה חצה מפלגות והגיע לכדי הסכמה רחבה בין הקואליציה לאופוזיציה. לבסוף, על פי ההסכמות שהושגו בין ועדת החינוך למשרד החינוך, בשלב הראשון ההורים ישלמו רק מחצית מגובה התשלום עבור טיולים לכיתה ז' עד י"ב, מחצית מגובה הסכום עבור פעילות של"ח ומחצית מגובה הסכום עבור סל תרבות. בנוסף, עלה הסכום בקרן המלגות עבור תלמידים המתקשים לשלם ל-120 מיליון שקלים. ב־21 בדצמבר 2020 הצביע שפע נגד המשך קיום ממשלת ישראל השלושים וחמש, בניגוד לעמדת מפלגתו וכך היה בין המובילים לפיזור הכנסת ה-23. בהצבעה שנועדה להאריך את חיי הכנסת לכל הפחות בשבועיים, ובמה שכונה "ליל החניונים", התחבא שפע ברכבו וגרם לחברי הכנסת מטעם הליכוד לחשוב שהוא אינו נוכח בהצבעה. אולם ברגע האמת הופיע במליאה והצביע נגד יחד עם שלושה חברי כנסת נוספים מהקואליציה (אסף זמיר, מיקי חיימוביץ' ומיכל שיר) ובהיעדרותה של שרן השכל ההצבעה נפלה והכנסת התפזרה יומיים לאחר מכן. ב-31 בדצמבר 2020 הודיע שפע כי עזב את מפלגת חוסן לישראל. ב-31 בינואר 2021 התפטר מהכנסת ה-23, כדי להתמודד בבחירות הפנימיות לרשימת מפלגת העבודה שבראשות מרב מיכאלי, לקראת הבחירות לכנסת העשרים וארבע. בפריימריז הגיע למקום הרביעי, אך שובץ במקום השישי ברשימה לאחר הבטחת הייצוג המגדרי. יומיים לפני השבעת הכנסת, יו"ר מפלגתו מרב מיכאלי מינתה אותו ליו"ר הסיעה בכנסת. באוגוסט 2021 מונה ליו"ר הוועדה לענייני התמכרויות, סמים ואתגרי הצעירים בישראל. לקראת הבחירות לכנסת ה-25, התמודד בבחירות המקדימות של מפלגת העבודה, קיבל 11,748 קולות ובזכות שיטת השריון המגדרי שהופעלה במפלגה העבודה בבניית הרשימה לכנסת, שובץ במקום ה-5 ברשימה המפלגה לכנסת. בתום ספירת קולות הבוחרים התברר שהמפלגה זכתה בארבעה מנדטים, כך ששפע לא נבחר לכהונה נוספת במשכן. שפע נשוי לבמאית והתסריטאית אפרת רסנר-שפע, ואב לשניים. מתגורר בקיבוץ גבעת חיים איחוד. מדיה וקבצים בנושא רם שפע בוויקישיתוף רם שפע, באתר הכנסת רם שפע, באתר כנסת פתוחה רם שפע, באתר ערוץ כנסת רם שפע, באתר התאחדות הסטודנטים והסטודנטיות הארצית רם שפע ברשת החברתית פייסבוק רם שפע, מוביל מחאת האפודים הצהובים: "אסם התקפלה בתוך 72 שעות", באתר גלובס רם שפע, הטרדות מיניות באקדמיה: די עם המריחות, כי יש מה לעשות, מתוך אתר סלונה, נובמבר 2018 רחלי בינדמן, ההתאחדות הסטודנטים הארצית רוצה בנק דיגיטלי משלה, באתר כלכליסט, 26 ביולי 2018 רם שפע, ‏על אף הביקוש הגבוה במשק: בושה להיות הנדסאי בישראל, באתר מעריב אונליין, 21 בדצמבר 2016 שחר חי, יו"ר התאחדות הסטודנטים: קיבוצניק בעל תואר בחינוך, באתר ynet, 2 בנובמבר 2016 עטרה גרמן, ‏באיזו תנועת נוער חברים חברי הכנסת?, באתר "סרוגים", 13 ביולי 2020 Fontenelle, M. de (Bernard Le Bovier), 1657-1757., מקור חיים הוא דרוש, Bi-defus M.A. Belinson, 627 [1867] דו"ח מצב הצעירים הראשון 2017 ביוזמת השרה גמליאל, הממשלה אישרה: תוקם רשות לאומית לצעירים, באתר "סרוגים", 23 ביולי 2017 תמר טרבלסי חדד, מבחן הזמן, באתר "ידיעות אחרונות", 11 באוקטובר 2018 אדיר ינקו, יו"ר התאחדות הסטודנטים רם שפע התפטר ויצטרף למפלגתו של בני גנץ, באתר ynet, 3 בפברואר 2019 תפקידיו בכנסת עד 31.1.2021 מורן אזולאי, השרים אישרו הצעת חוק לאי-הפללה של צרכני קנאביס, באתר ynet, 21 ביוני 2020 ח"כ רם שפע נבחר ליו"ר ועדת החינוך, התרבות והספורט, באתר ynet, 1 ביוני 2020 שחר אילן, "משפילים את התלמידים": ועדת החינוך מסרבת לאשר הגדלת תשלומי הורים, באתר כלכליסט, ‏12.8.2020 (ארכיון) אכיפה מול נתוני התחלואה: ועדת החינוך מתכנסת, באתר וואלה, 4 בינואר 2021 סיון חילאי, גוברים הלחצים לשינוי מתווה החינוך בסגר: "פשרה אומללה", באתר ynet, 24 בדצמבר 2020 דפנה ליאל וירון אברהם, ליל החניונים: ח"כים התחבאו באוטו, התפרצו ברגע האחרון והפילו את הצעת החוק, באתר N12, ‏22.12.2020 (ארכיון) דפנה ליאל ירון אברהם, ‏ליל החניונים: ח"כים התחבאו באוטו, התפרצו ברגע האחרון והפילו את הצעת החוק. צפו, באתר ‏מאקו‏, 22 בדצמבר 2020 טל שלו‏, 3 דקות, 4 קולות, וקאט ברוטלי אחד: הרגע שבו נתניהו איבד את המושכות בכנסת, באתר וואלה, 22 בדצמבר 2020 מיכאל שמש, כחול לבן מתפרקת: ח"כ רם שפע הודיע לגנץ על עזיבת המפלגה, באתר כאן – תאגיד השידור הישראלי, 31 בדצמבר 2020 תוצאות- פריימריז מפלגת העבודה (ארכיון) רם שפע יכהן כיו"ר הסיעה במפלגת העבודה, באתר Ice (ארכיון) אריק בנדר, ‏רם שפע נבחר ליו"ר הוועדה לענייני התמכרויות, סמים ואתגרי הצעירים בכנסת, באתר מעריב אונליין, 3 באוגוסט 2021 רעות עוזיאל, ‏"ניסו להפחיד אותי, אבל החלטתי ללכת עם העקרונות", באתר ‏מאקו‏, 31 בדצמבר 2020